
 25.
Par rezerves zemes fondā ieskaitītās zemes vienības ar kadastra apzīmējumu
7464 003 0464, Lēdmanes pag., Ogres nov., piekritību un ierakstīšanu zemesgrāmatā 
uz Ogres novada pašvaldības vārda

Ogres novada pašvaldībā (turpmāk – Pašvaldība) saņemta Valsts zemes dienesta Vidzemes reģionālās pārvaldes (turpmāk – Pārvalde) 2026. gada 9. jūnija vēstule Nr. 2-13-V/855 “Par zemes vienības ieskaitīšanu rezerves zemes fondā”, reģistrēta Pašvaldībā 2026. gada 10. jūnijā ar Nr. 2-4.1/3161, ar kuru Pašvaldība tiek informēta, ka Valsts zemes dienests (turpmāk – Dienests) 2026. gada 7. maijā saņēma zemes kadastrālās uzmērīšanas sertificētas personas Imanta Poplugas (sertifikāts Nr. AB0017) sagatavotos zemes kadastrālās uzmērīšanas dokumentus par zemes vienības ar kadastra apzīmējumu 7464 003 0016 (turpmāk – Zemes vienība) sadali, Pārvalde, izvērtējot Nekustamā īpašuma valsts kadastra informācijas sistēmā (turpmāk – NĪVKIS) reģistrētos datus un Dienesta rīcībā esošos arhīva materiālus par sadalāmo Zemes vienību, konstatēja, ka sākotnējā 1994. gada 25. aprīļa Zemes vienības robežu plānā ir norāde “Citi zemes lietojumi” Nr. 1- Lēdmanes pagasta TDP koplietošanas ceļš – 0,5 ha, ņemot vērā minēto, Pārvalde, pamatojoties uz iesniegtajiem zemes kadastrālās uzmērīšanas dokumentiem par zemes vienībām ar kadastra apzīmējumu 7464 003 0462 un 7464 003 0463 aktuālajiem zemes robežu plāniem, NĪVKIS reģistrēja zemes vienību ar kadastra apzīmējumu 7464 003 0464, 0,4 ha platībā un ieskaitīja to rezerves zemes fondā.
Saskaņā ar ierakstiem NĪVKIS datos zemes vienība ar kadastra apzīmējumu 7464 003 0464 ir iekļauta nekustamā īpašuma ar kadastra numuru 7464 003 0467, Lēdmanes pag., Ogres nov., sastāvā un noteiktais nekustamā īpašuma lietošanas mērķis ir - zeme dzelzceļa infrastruktūras zemes nodalījuma joslā un ceļu zemes nodalījuma joslā, kods 1101, platība 0,4 ha.
Saskaņā ar Zemes pārvaldības likuma 17. panta piekto un sesto daļu valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās, un zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.
Kārtība, kādā izvērtējama valstij un vietējām pašvaldībām pēc zemes reformas pabeigšanas piederošā un piekrītošā zeme, tai skaitā rezerves zemes fondā ieskaitītā zeme, noteikta Ministru kabineta 2016. gada 29. marta noteikumos Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – MK noteikumi Nr. 190).
MK noteikumos Nr. 190 noteiktā kārtība attiecināma tikai uz laika periodu – divi gadi pēc zemes reformas pabeigšanas. 
Lielvārdes novada Lēdmanes pagastā zemes reforma ir pabeigta saskaņā ar Ministru kabineta 2015. gada 9. septembra rīkojumu Nr. 557 “Par zemes reformas pabeigšanu Lielvārdes novada lauku apvidū”.
Zemes pārvaldības likuma 13. panta trešajā daļā noteikts pienākums pašvaldībām atbilstoši savai kompetencei nodrošināt zemes pārraudzību savā administratīvajā teritorijā, kā arī rezerves zemes fonda pārvaldību.
Uz zemes vienības ar kadastra apzīmējumu 7464 003 0464 atrodas Pašvaldībai piederošās inženierbūves “Ceļš Upeslejas – Everti” (kadastra apzīmējums 7464 003 0276 001), daļa.  
Ņemot vērā minēto un to, ka zemes vienība ar kadastra apzīmējumu 7464 003 0464, platība 0,4 ha, ir ieskaitīta rezerves zemes fondā pēc Zemes pārvaldības likuma 17. panta piektajā daļā noteiktā termiņa, un Zemes pārvaldības likuma normas nenosaka kārtību, kādā pieņemami lēmumi par zemes vienībām, kas nav bijušas iekļautas izvērtējamo zemju sarakstā, uzskatāms, ka zemes vienība ar kadastra apzīmējumu 7464 003 0464, atbilst Zemes pārvaldības likuma 17. panta sestajā daļā noteiktajiem nosacījumiem, par kuru Pašvaldībai jāpieņem lēmums par īpašuma tiesību nostiprināšanu zemesgrāmatā uz Pašvaldības vārda.
	Pamatojoties uz Pašvaldību likuma 10. panta pirmās daļas 21. punktu, Zemes pārvaldības likuma 13. panta trešo daļu, 17. panta sesto daļu, 

balsojot: ar 19 balsīm "Par" (Andris Krauja, Artūrs Mangulis, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Noteikt, ka Ogres novada pašvaldībai ir piekritīga un uz Ogres novada pašvaldības vārda zemesgrāmatā ierakstāma zemes vienība, kadastra apzīmējums 7464 003 0464, platība 0,4 ha, saskaņā ar pielikumu.
2. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā pēc šī lēmuma spēkā stāšanās veikt datu aktualizāciju Valsts zemes dienesta Nekustamā īpašuma valsts kadastra informācijas sistēmā par šī lēmuma 1. punktā minētās zemes vienības piekritību Ogres novada pašvaldībai.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

